55 teza za izgradnju nove socijalističke i demokratske Bosanskohercegovačke Republike 


U uvjetima globalne krize, izraženog kroz neuspjeh provođenja od početka promašenog 
neoliberalnog projekta te prestanka unilateralne hegemonije i prelaska na multirateralni sustav 
moći, Bosna i Hercegovina mora tražiti sama svoj put, u kome bi bila subjekt povijesnih 
procesa, a ne više samo objekt stranih interesa ili poligon za raznorazna eksperimentiranja. To 
je jedini način opstanka u novonastalim okolnostima, jer sluganski način ponašanja vodi samo 
u još dublje ponore. 


Jedini način funkcionalnog opstanka i djelotvornog i kreativnog napretka jeste definiranje i 
izgradnja novog ustavnog, pravnog, institucionalnog, vrijednosnog i moralnog sustava 
bosanskohercegovačke Republike, temeljene na socijalističkim i demokratskim načelima, i 
koja bi samo na osnovi domaćih kapaciteta i resursa i ravnopravne međunarodne suradnje i 
pomoći bila dugovječno održiva. U skladu sa tim predstavljamo 55 teza na osnovi kojih bi se 
mogao kreirati jedan takav sustav : 


I. Izvorna suverenost proizlazi samo iz stvaralačke i radničke klase Bosne i 
Hercegovine. Rasna, etnička, nacionalna, vjerska, religijska, svjetonazorska, 
ideološka i rodna pripadnost su stvar osobnih izbora i mogu se mijenjati u toku 
života po željama ljudi, pa radi te relativnosti i promjenljivosti ne može iz njih 
proizlaziti izvorna suverenost. 

II. Uvođenje i provođenje republikanskog, demokratskog, socijalističkog uređenja, 
koje bi bilo temeljeno na suradnji, miru, empatiji i međusobnoj suradnji i pomoći. 

II. Borba protiv imperijalizma, neoliberalizma, = neofašizma, = neonacizma, 
birokratizma, desnog i bilo kojeg drugog populizma te desnih, populističkih, 
autokratskih i totalitarnih modela vlasti, uprave i kontrole. 

IV. Pravo na slobodu izbora, vjerovanja, mišljenja i njihovih upražnjavanja, savjesti, 
spoznaje, kreacije, rada, poduzetništva i odgovornosti te rasne, etničke nacionalne, 
religijske uvezanosti (uključujući i pravo na promjene tih uvezanosti) ili 
neuvezanosti je neotuđivo. Teistička, deistička, agnostička i ateistička shvatanja su 
međusobno potpuno ravnopravna. Ne postoji više monopolitizam i specifična 
izabranost samo nekih institucija, dogmi, religija, ideologija, svjetonazora. 

V. Podržavanje i zaštita interesa plebsa, kreativne, poduzetne i radne većine, te 
nezaposlenih, penzionera i drugih obespravljenih, a ne dekadentnih, oligarhijskih 
iskvarenih i korumpiranih pohlepnih elita. 

VI. Borba protiv bilo kakvog kulta ličnosti. Sve povijesne osobe ostaviti historijskoj 
ocjeni, a ne stvarati od njih dnevnopoliticki ukras preko kulta ličnosti. To se 
odnosi i na žive ljude. 

VII. — Suprotstavljanje i borba protiv umanjivanja, relativiziranja i glorificiranja 
dokazanih genocida i drugih masovnih zločina počinjenih nad civilnim 
stanovništvom i ratnim zarobljenicima, kao i borba protiv historijskog 
revizionizma i javne afirmacije poraženih fašističkih i nacističkih snaga i njihovih 
suradnika. 


VIII. 


IX. 


XI. 


XII. 


XIII. 


XIV. 


XV. 


XVI. 


XVII. 


XVIII. 


XIX. 


Zaustavljanje uništavanja i zanemarivanja javnih i zajedničkih dobara te kršenja 
sveopćeg društvenog interesa, rasprodaje i privatizacije prirodnih resursa, strateške 
infrastrukture, prometne mreže, energetskog sektora, urbanog javnog prostora i 
poljoprivrednog zemljišta, te stavljanja u dužničko ropstvo naše zemlje i njenih 
stanovnika. 

Suprotstavljanje 1 borba protiv dizanja tenzija i širenja straha na nacionalnoj, 
religijskoj ili bilo kojoj drugoj osnovi, a posebno kada se ono izvodi u svrhu 
održanja na vlasti i izborne kampanje ili orkestrirane medijske negativne 
kampanje. 

Suprotstavljanje 1 borba protiv diskriminacije na rasnoj, etničkoj, nacionalnoj, 
teritorijalnoj, religijskoj, vjerskoj, staleškoj, rodnoj i seksualnoj osnovi. 

Ponovno pokretanje i forsiranje domaće proizvodnje (u svim njenim potrebama) za 
općedruštvenu korist, uključujući i obnovu i dalji razvitka ekonomskih i 
industrijskih resursa nužnih za zapošljavanje ljudi, te društveni opstanak i 
napredak, od poljoprivrede, energetike, farmaceutskih i medicinskih pogona, 
rudarstva, stanogradnje, autoindustrije, do digitalnih, genetičkih i drugih 
tehnologija.U skladu sa tim ponovno pokretanje velikih korporacijskih sistema kao 
što su nekada bili npr. Energoinvest, Hidrogradnja, Šipad, UPI, Hepok, Rudi 
Čajavec, Unis...itd....itd.... 

Intenzivna obnova i dalje širenje prometne (putne/cestovne, željezničke i zračne), 
stambene (sa boljim estetskim sadržajima) 1 telekomunikacijske infrastructure, a 
koje je moguće priuštiti bez ulaženje i u individualno i kolektivno višedecenijsko 
dužničko ropstvo. 

Promjena zakona o radu u onim odrebama koje idu na štetu rada i radne, kreativne 
i poduzetne većine. Samim tim i uspostava pravednih zakonskih okvira za radne i 
socijalne odnose. 

Zakonska regulativa društvenog i zadružnog vlasništva kao i razvoj samoupravnih 
kooperativa, kompanija i korporacija. 

Ponovno afirmiranje radničkih institucija (radnička vijeća/savjeti, radničke 
skupštine, vijeća zaposlenika). 

Dostojanstven rad slobodan od izrabljivanja, dostojanstven krov nad glavom, 
zdrava hrana i životna sredina, besplatno obrazovanje na svim nivoima i zdravstvo 
za sve bez obzira na imovinsku ili bilo koju drugu moć, rodna ravnopravnost, 
prava svih manjina, sloboda narodnosnog i vjerskog ispoljavanja i izričaja. 

Dodjela na korištenje javnog zemljišta onima koji bi željeli da razvijaju pdređene 
vidove djelatnosti na njima (npr. poljoprivrednu proizvodnju). 

Uvođenje poreza na imovinu, koji se smanjuje ako ta imovina nije zapuštena, nije 
neobrađena i nije nekorištena. 

Ekološki održivi razvoj, sa primarnim ciljem očuvanja zajedničke životne sredine i 
njenih resursa, posebice u zaštiti vodenih, šumskih, rudnih i zračnih bogatstava 
naše zemlje. 

Zaustavljanje neproduktivnog besmislenog i nepromišljenog reformisanja 
obrazovno — odgojnog sustava i njegovo deformaliziranje, deideologiziranje i 
debirokratiziranje. 


XXI. 


XXII. 


XXIII. 


XXIV. 


XXV. 


XXVI. 


Zaustavljanje marginalizacije i komercijalizacije zdravstva, školstva, visokog 
obrazovanja i znanstvenih istraživanja. 

Zalaganje i borba za održavanje i dalje razvijanje, produbljivanje i usavršavanje 
dostigutih tekovina u zdravstvenim i obrazovno — odgojnim sustavima. 

Snaženje = naučnog/znanstvenog sektora u svim njegovim segmentima 
(humanističke, prirodne, tehničke, medicinske, društvene nauke) i provođenje 
njegovog neprekinutog napretka. 

Podizanje nivoa kulturnog prosvjećivanja stanovništva, te podržavanje svih vidova 
umjetnosti. Kultura je osnovno ljudsko pravo. 

Zalaganje za takav sustav u kojem se cijene rad, zalaganje, odgovornost, 
preduzimljivost i kreativnost. 

Provođenje uspostave uređenja po kojem nema zakonite i dopuštene vlasti koja ne 
bi bila izabrana od naroda većinom glasova građana (per suffragia populi), i koja 
ne bi radila u ime naroda i u korist naroda. 


XXVII. Ukidanje dosadašnjeg višestranačkog sustava, i njegova zamjena sa novim, 


modernim oblicima predstavljanja, ispoljavanja i provođenja volje građana i 
naroda. To bi se izrazilo uvođenjem i provođenjem  direktne/neposredne 
demokratije gdje god je to moguće, uvođenjem obaveznog poštivanja kodeksa 
ponašanja za izborne liste i druge učesnike izbornih procesa, uvođenjem 
delegatskih izbora gdje je to moguće, smanjivanje dobne granice za aktivno i 
pasivno biračko pravo na 16 godina, upražnjavanje pasivnog biračkog prava nije 
više dobrovoljno nego je obavezno. 


XXVIII. Svi subjekti javnog i političkog izbornog procesa se financiraju samo iz 


XXIX. 


XXX. 


XXXI. 


predviđenog budžeta za izbore, sopstvene članarine i grassroots programa. 
Donacija od jednog fizičkog lica ne smije biti veća u iznosu od 10 % prosječne 
mjesečne plate, a od pravnog lica u iznosu većem od jedne prosjećne mjesećne 
plate. Svi subjekti koji učestvuju u političkom izbornom procesu ili utiču na 
politiku ne mogu biti financirani iz izvora koje dobivaju bilo kakvu financijsku ili 
neku drugu materijalnu korist od stranih vlada ili njihovih fondova. 

Niko ne može obnašati istu javnu funkciju, na bilo kojem nivou javne vlasti, više 
od osam godina. 

Demokratija je osnovni preduvjet uspješnog = socijalističkog, modernog, 
progresivnog i inovativnog, odgovornog društva. Demokratija ne znači samo 
proces izbora predstavnika u parlamentu. Bez dopune neposredne (direktne) 
demokratije, kao i demokratije na radnom mjestu, dolazi do koncentriranja moći u 
malom krugu političkih i ekonomskih stuktura koje se smjenjuju na vlasti, a iza 
kojih stoje obogaćeni oligarhijski krugovi. Borimo se za istinsku demokratiju- 
decentralizaciju, referendumsko odlučivanje o ključnim pitanjima, kao i 
demokratizaciju ekonomije. 

Stroga odvojenost izvršne, zakonodavne, sudske vlasti. 


XXXII Široka i funkcionalna lokalna, komunalna i regionalna autonomija i provođenje 


ideja demokratskog konfederalizma. 


XXXIII. Nastojati u iliroslavenskom okruženju održavati aktivnu i stalnu kooperaciju, 


suradnju i zajednički rad tamo gdje je to potrebno, a sporna pitanja rješavati 


međusobnim i zadovoljavajućim dogovorima. Više insistirati na sličnostima nego 
na razlikama. 

XXXIV. Institucionalna suverenost u monetarnim i financijskim tokovima u zemlji. 

XXXV. Sloboda kretanja, nastanjivanja, studiranja, israživanja (i publiciranj njihovih 
rezultata), umjetničkog i bilo kog drugog stvaralaštva, te zasnivanja radnog 
odnosa. 

XXXVI. Provođenje projekata i za povratak dijaspore u domovinu, ali i za doseljavanje i 
naturalizaciju (sa punom integracijom) svih onih stranaca (bez obzira na rasno, 
etničko, religijsko, svjetonazorsko, ideološko, vjersko opredjeljenje) koji svojim 
znanjem, radom, marljivošću, odgovornošću i kreativnosti mogu pomoći u razvoju 
bosanskohercegovačke socijalističke i demokratske Republike. 

XXXVII. Provođenje demografske i naseljeničke politike koja bi omogučila promjenu 
negativnih pokazatelja u demografskim i prirodno-priraštajskim i natalitetnim 
kretanjima. U prvom smislu to znači donošenje zakona kojima bi djeca dobila i 
posebno mjesto kao neotuđiva ustavna kategorija u smislu apsolutne zaštite, brige, 
obrazovanja i odgoja. Djeca bi se tretirala kao najveće blago i najvažniji resurs 
Republike. 

XXXVIII. Smanjivanje administrativnog opterećenja i razvlašćivanje birokratskih, 
plutokratskih, klijentelističkih, partokratskih, elitističkih, rodbinskih, nevladinih i 
drugih  vaninstitucionalnih centara moći. To znači i radikalnu redukciju 
besmislenih i nepotrebnih zakona, propisa, odredbi i službi koji usporavaju 
funkcionalnost sustava, kreativnost, poduzetništvo, otežavaju rad institucija i 
oduzimaju vrijeme radnim ljudima, penzionerima i obespravljenim. 

XXXIX. Deprofesionalizacija zastupnika/poslanika i vijećnika. Oni mogu za svoj rad 
primati samo paušale, dnevnice, troškove prevoza i smještaja, i imati uobičajeni 
imunitet i pravo na pristup informacijama. 

XL. Ukidanje upravnih i nadzornih odbora u javnim institucijama, ustanovama, 
kompanijama ili onima sa većinskim javnim vlasništvom. 

XLI. Ukidanje prakse da se direktori i drugi izvršni rukovoditelji u javnim preduzećima, 
ustanovama, institucijama, službama imenuju preko lobističkih, stranačkih, 
nepotističkih i “jaranskih" i drugih zakulisnih dogovora i pregovora. Izvršna vlast 
u javnim ustanovama, kompanijama i institucijama smije imati samo kontrolno — 
zaštitnu funkciju. 

XLII. Puna sloboda, ali i puna odgovornost u govoru i stavovima građana 1 svih vrsta 
medija. To podrazumijeva i slobodu postavljanja bilo kakvog sadržaja na medijske 
platforme (bez obzira na njihovu vrstu), ali isto tako i odgovornost medija za sav 
sadržaj koji se nalazi na tim za javnost namijenjenim platformama (npr. U vidu 
govora mržnje). 

XLIII. Borba protiv svih vidova kriminala, kako bi se građanima i radnim ljudima 
osiguralo sigurno okruženje. 

XLIV. Promoviranje u iliroslavenskom prostoru, širem balkanskom, europskom i 
svjetskom kontekstu socijalističkog, demokratskog, progresivnog, inovativnog, 
pronalazačkog, kreativnog, odgovornog i pravednog društva zasnovanog na 
jednakosti, solidarnosti, slobodi, demokratiji, republikanizmu, internacionalizmu, 


XLV. 


XLVI. 


antiimperijalizmu, antifašizmu i odgovornosti. Svijet u kojem će ljudi biti važniji 
od profita. i koje će baštiniti tekovine općehumanističkog razvitka. 

Promoviranje u iliroslavenskom prostoru, širem balkanskom, europskom i 
svjetskom kontekstu novih stremljenja postmoderne eklektičke ljevice, ali i 
baštinjene svih tradicija historijskih socijalnih, demokratskih i plebejskih pokreta, 
ideja 1 ideologija. 

Različitost sposobnosti, marljivosti, afiniteta i osobina ne smiju da bude 
opravdanje za političku i pravnu nejednakost, a političko-pravna jednakost je samo 
mrtvo slovo na papiru bez ekonomske jednakosti. Društvo pravedne raspodjele 
javnih sredstava, u kom postoji suštinska jednakost prilika, putem besplatnog 
obrazovanje i zdravstva, pune zaposlenosti, garantovanog krova nad glavom, 
potpune rodne, narodnosne i vjerske ravnopravnosti, prava manjina i uslova za 
dostojanstven život svih građana bosanskohercegovačke Republike. 


XLVII.Solidarnost je osnovna pretpostavka egalitarnog društva. Ljudsku povijest čine 


borbe za stvaranjem mehanizama solidarnosti, a njihove najvažnije tekovine su 
obrazovni, zdravstveni i penzioni sistem, zaštita radništva i nezaposlenih i briga o 
djeci, starijim osobama i najugroženijima. Danas su ove tekovine na udaru 
neoliberalnog kapitalizma koji razara društvo i naspram njega postavlja sebične 
interese pojedinca. Mi se zalažemo za zaštitu i obnovu društva solidarnosti, 
sveobuhvatno zajedništvo i međusobnu pomoć, kao i za socijalnu, ali ne i 
parazitsku, funkciju države. 


XLVII. Sloboda i jednakost su neraskidno povezane. Niko ne može da uživa slobodu 


XLIX. 


LI. 


bez osnovnih prava. Živjeti u siromaštvu, bez socijalne i zdravstvene zaštite, bez 
obrazovanja, krova nad glavom, vode i hrane, znači živjeti bez istinske slobode 
izbora i bez mogućnosti za ostvaranje ličnog napretka i ostvarivanje ličnog 
potencijala. Raditi za platu koja ne omogućava dostojanstven život, za kapitaliste 
koji od tuđeg rada ostvaraju ogroman profit, znači raditi u neslobodnim uslovima 
otuđenja i eksplatacije. Zalažemo se za istinsko slobodno društvo u kojem ljudski 
potencijali nisu ograničeni siromaštvom, otuđenjima i izrabljivanjem. 
Internacionalizam, aniimperijalizam i pacifizam predstavljaju težnju da se 
vrijednosti solidarnosti, saradnje i mira sprovedu na globalnom nivou. Borba za 
pravednije društvo je globalna borba koja na svjetskom nivou ima iste probleme i 
iste neprijatelje. Mir ne podrazumijeva samo odsustvo rata, već i to da glavni 
ekonomski i socijalni uzroci rata moraju biti uklonjeni. Težimo viziji svjetskog 
društva kao društvo mira, kolektivne sigurnosti, društvenog razvoja i demokratije 
koje povezuje sloboda, jednakost i solidarnost. 

U pojedinim situacijama i nametnutim okolnosti BH Republika je spremna uvijek 
podržati, zastupati i predvoditi pravednu borbu svih onih koji su izloženi bilo kojoj 
vrsti nasilja i progona i pružiti otpor najgorim nasilnicima i zločinačkim pokretima 
i ideologijama. To podrazumijeva i institucionalnu i individualnu osposobljenost 
građana u odbrani i samozaštiti. 

Treba se ponositi antifašističkom borbom partizanskog pokreta u II. svjetskom ratu 
i tekovinama Narodnooslobodilačke borbe i socijalističke revolucije. Borimo se 
protiv pokušaja revizionizma, relativizacije fašizma i nacizma i saradnje sa 


LII. 


fašističkim i nacističkim okupatorom. Svjedoci smo tih pokušaja u zemljama ex- 
SFRJ kao i u Evropi. Fašizam, nacizam, klerofašizam i svaki drugi vid 
totalitarizma vidimo kao političke forme koje se pojavljivaju u krizi kapitalizma, a 
danas opet doživljavaju svoju rast. Zato su borbe protiv fašizma, nacizma i 
klerofašizma i svakog drugog vida totalitarizma i očuvanje antifašizma naše trajno 
opredeljenje. 

Potreban je i privremeni period, u kojem bi napredna i odgovorna avangarda 
izgradila novi institucionalni i zakonski sustav/sistem, raspisali i proveli izbori za 
ustavotvorne skupštine na nivou Republike i na nivou komuna. 


LII. BH socijalistička i demokratska Republika bi na osnovi načela internacionalizma 


bila u funkcionalnoj Uniji sa drugim socijalističkim i demokratskim republikama. 


LIV. Provođenje i održavanje ravnoteže i harmonije odnosa između : 


LV. 


Progresa, razvoja i održivosti. 
Kreativnosti i tradicije. 
Prilagodljivosti i ustrajnosti. 
Različitih ideja i ideologija. 
Rada i kapitala. 
Staleža, klasa, statusa, frakcija i njihovih interesa. 
Profesionalnih kolegija, udruženja, sindikata. 
Individualizma i kolektivizma. 
Hijerarhije i jednakosti. 
Slobode i državnih/javnih obaveza i odgovornosti 
Rasnih, etničkih, narodnosnih, nacionalnih, teritorijalnih, lingvističkih, kulturoloških, 
vjerskih, religijskih, svjetonazorskih, gender i individualističkih identiteta, i prava na 
njihove izbore ili ne izbore. 
Teritorijalnih jedinica : komuna i Republike. 
Moći, ovlaštenja, prava, utjecaja i odgovornosti političkih i državnih institucija. 
Kolegijalnosti i vremenske održivosti mandata i imuniteta obnašatelja državnih i 
drugih javnih institucija, funkcija, dužnosti i službi. 
Izabranih dužnosnika i javnih službenika i građana kojima oni služe 
Svaki čovjek je slobodan u onoj mjeri koliko njegova sloboda ne ugrožava slobode 
drugih ljudi. 


Prof. dr. sc. Salmedin Mesihović 


